jkorsvik/nowiki_second_scrape_merged huggingface dataset:
Spenntre

Et spenntre er en sammenkobling av et sett noder, der alle kan nå alle,
via en eller flere linker.  Det er et tre (datastruktur), i den forstand at det ikke har rundturer (sykluser);
det finnes bare en enkelt sti mellom ethvert par noder i et spenntre.  I og med at alle linker kobler to noder sammen, er antall
linker i et spenntre lik antall noder minus 1.

Treets kostnad er summen av hver links kostnad.
Et minimalt spenntre (MST) er det rimeligste
spenntre av alle mulige; man kan finne flere MST med lik kostnad. 
MST er viktige i datakommunikasjon, der målet er å rimeligst mulig,
spre meldinger innenfor en gruppe.  Alle vil da sende over de linker som
er definert i gruppens MST.  Minimalisering av spenntrær er også viktig for å
finne rimeligste linjeutlegging for strømforsyning og kabel-TV.
Innen grafteori har man utviklet måter for å beregne spenntrær.
For å finne MST starter man med en tom mengde MST, og legger til trygge linker,
en i gangen, inntil alle noder er i samme MST.
Man kan finne MST med Prims algoritme, der man legger til den rimeligste
linken, inntil alle noder er tatt med i MST.  Under arbeidet er nodene delt inn i
to nodesett:  De som er med i MST, og de som enda ikke er med.  
Alternativt, kan man bruke Kruskals algoritme som legger til nye linker i stigende
rekkefølge, uansett om det gir et slikt to-delt nodesett.
Disse kan være noe forskjellige hva angår kjøretid.
I praktiske situasjoner har man nett der noder og linker tilkommer og forsvinner over tid,
slik at spenntrær må omberegnes.  Som eksempel nevnes Spanning tree protocol,
som sier hvordan man i et datanett skal samsnakke for å vedlikeholde et
korrekt spenntre (fri for sykluser), samt reservelinker der det er mulig.
No Life ’Til Leather

No Life 'Til Leather er Metallicas store gjennombrudds demo. Medlemmene var da James Hetfield, Lars Ulrich, Ron McGovney (bass) og Dave Mustaine (gitar).


== Sporliste ==
«Motorbreath»
«The Mechanix»
«Jump in the Fire»
«Seek and Destroy»
«Phantom Lord»
«Metal Militia»
«Hit the Lights»


== Eksterne lenker ==
(en) No Life 'Til Leather på Discogs 
(en) No Life 'Til Leather på MusicBrainz
Leiasundet

Leiasundet er en gammel fiskerihavn på Kvitsøy.  Et 3,9 m høyt steinkors som er mer enn 1000 år gammelt, viser sjøveien inn til Leiasundet.
Kvitsøy kringkaster lå ved Leiasundet.
Keith Stroud

Keith Stroud (født 12. august 1969 i Hampshire) er en engelsk fotballdommer. Debuten i Premier League var i sesongen 2005/06 og var mellom Blackburn Rovers og Sunderland AFC. 
Han har dømt 14 kamper i Premier League.


== Premier League 2008/09 ==


== Premier League 2007/08 ==


== Premier League 2006/07 ==


== FA Premier League 2005-06 ==


== Premier League-karriere ==


== Eksterne lenker ==
Keith Strouds profil på Professional Game Match Officials (PGMOL) offisielle side
Metal Magic

Metal Magic er det første albumet fra heavy metal-bandet Pantera, som ble gitt ut i 1983. I likhet med de neste tre utgivelsene fra bandet var musikkstilen rettet mer mot hard rock/heavy metal-stilen man finner i KISS og Van Halen, og ikke den groove metal-stilen bandet senere, på 1990-tallet, ble kjent for å spille. Albumet ble gitt ut på bandets eget plateselskap, Metal Magic, og produsert av Jerry Abbott (under aliaset «The Eldn»), en kjent låtskriver og plateprodusent, som også er Dimebag Darrell og Vinnie Paul sin far.


== Sporliste ==
«Ride My Rocket» – 4:55
«I'll Be Alright» – 3:13
«Tell Me If You Want It» – 3:44
«Latest Lover» – 2:54
«Biggest Part of Me» – 4:49
«Metal Magic» (Scott Gigney) – 4:17
«Widowmaker» – 3:03
«Nothin' on (But the Radio)» – 3:30
«Sad Lover» – 3:27
«Rock Out» – 5:45


== Personell ==
Terry Glaze – Vokal
Dimebag Darrell (Darrell Abbott) – Gitar
Rex Brown (Rex Rocker) – Bass
Vinnie Paul (Vince Abbott) – TrommerAlbumet har også noen få keyboard-deler som det er ukjent hvor stammer fra.


== Eksterne lenker ==
(en) Metal Magic på Discogs 
(en) Metal Magic på MusicBrainz 
(en) Metal Magic på Encyclopaedia Metallum 
(en) Metal Magic på AllMusic
Vekten (stjernetegn)

Vekten (latin: Libra) (♎︎) er et stjernetegn. Personer som er født i perioden 24. september–23. oktober regnes som «vekt» ifølge astrologien.


== Eksterne lenker ==
(en) Libra (astrology) – kategori av bilder, video eller lyd på Commons
Rochdale

Rochdale er en markedsby i Stor-Manchester. Den er administrasjonssenter og største by i distriktet Rochdale. Den ligger ved foten av naturområdet South Pennines ved elven Roch, 8,5 km nord-nordvest for Oldham, 15,8 km nord-nordøst for byen Manchester. Rochdale er omgitt av flere mindre bosetninger som til sammen utgjør det administrative distriktet Rochdale med en befolkning på 211 699 innbyggere ved folketellingen i 2011. Byen Rochdale har en befolkning på 107 926 innbyggere i 2011.


== Historie ==
Historisk en del av Lancashire, Rochdales nedtegnede historie begynner med oppslag i Domesday Book i 1086 hvor det er omtalt som godset Recedham. Middelalderens sogn Rochdale var en inndeling i hundred Salford og en av de største kirkesogn i England som omfattet flere bysamfunn. Ved 1251 hadde Rochdale blitt betydningsfullt nok til å ha blitt gitt et kongelig charter. Som en konsekvens blomstret byen til å bli et senter for nordlige Englands ullhandel, og tidlig på 1700-tallet ble den beskrevet som «bemerkelsesverdig for sine mange rike handelsmenn».Under den industrielle revolusjon vokste Rochdale fram som en betydelig by for bomullsspinnerier og fabrikasjon av tekstiler. Den fikk en voldsom vekst og blant de aller først industrialiserte byer Rochdalekanalen — en av de betydelige brede kanaler for skipstrafikk i Storbritannia — var hovedtransportåren for frakt av bomull, ull og kull til og fra området. De samfunnsøkonomiske endringene som Rochdales tekstilindustri brakte med seg førte til status som borough. Byen forble en dominerende bosetning i regionen. På midten av 1900-tallet fikk denne industrien en bratt tilbakegang inntil den opphørte helt.Byen er kjent som fødestedet til kooperativbevegelsen, og de opprinnelige prinsippene for kooperativer er kjent som Rochdale-prinsippene.
Distriktet Rochdale, inkludert byen, har blitt stadig mer etnisk mangfoldig mellom 2001 og 2011, og hvor antallet innbyggere fra pakistansk opprinnelse har doblet seg fra 15 829 i 2001 til 22 265 i 2011. Andre etniske grupper, inkludert kinesiske, svarte afrikanere og karibiske, har også økt. I samme periode har innbyggere av irsk, engelsk, walisisk og skotsk bakgrunn gått tilbake 176 000 til 166 481 innbyggere på et tiår.


== Referanser ==


== Litteratur ==
Nicholls, Robert (2004): Curiosities of Greater Manchester. Sutton Publishing. ISBN 0-7509-3661-4.


== Eksterne lenker ==
Offisielt nettsted 
(en) Rochdale – kategori av bilder, video eller lyd på Commons  Rochdale hos Wikivoyage

Rochdale Metropolitan Borough Council
Development Arm of Rochdale Development Agency (RDA), forener privat og offentlig sektor for byfornyelse
Statistikk og kart over Rochdale Borough
VTS

VTS kan bety:

Vegtrafikksentral
Vessel traffic service, se sjøtrafikksentral
Løsveien

Løsveien (også navngitt som Løsfelt) er et boligfelt på Skoppum i Horten med 60-70 hus. Området ble utbygd på 1980-tallet og er regulert til boliger i henhold til reguleringsplan for Skoppumåsen Vest.
Stedet har tre lekeplasser.
Mæla

Mæla er en bydel som ligger om lag 2 km nord for Skien sentrum. Mæla var tidligere en del av Gjerpen kommune.
Det er 362 innbyggere i grunnkretsen Mæla.Mæla har sitt navn fra den gamle storgården Mæla gård som flere bruk er utskilt fra; bl.a. Nordre og Søndre Mæla.


== Referanser ==
Northern Constabulary

Northern Constabulary var en regional britisk politistyrke med ansvar for de skotske regionene Highland, Ytre Hebridene, Orknøyene og Shetland. Den dekket det største geografiske området av alle britiske politistyrker, men var en av de minste etter antall tjenestemenn.
Styrken ble opprettet 16. mai 1975 ved sammenslåing av en eldre styrke ved samme navn, Ross & Sutherland Constabulary og Inverness Constabulary samt deler av området til Agryll County Police og Scottish North East Counties Constabulary. Denne prosessen skjedde parallelt med reorganiseringen av lokalstyret i Skottland.
Området hadde lav frekvens av kriminalitet og høy oppklaringsprosent, og ble i så måte regnet som et av de sikreste områder å bo og reise i Storbritannia. Styrken opererte i nært samarbeid med lokalbefolkningen, etter metoden «community policing». Avgjørelser ble tatt på så lavt nivå som mulig, slik at lokalsamfunnene kunne være så involvert som mulig i politiets arbeid.


== Referanser ==
Kristoffer Haave

Kristoffer Dannevig Haave (født 30. januar 1913, død 13. mars 1973) var en norsk lektor og forfatter. Han skrev biografier om Sven Aarrestad, Herman Wildenvey og fire hørespill som ble sendt i NRK. Haave vant både den norske og nordiske hørespillkonkurransen  med I natt kom våren.


== Verker ==
Nattevakt (1941)
Sven Aarrestad: et riss av livsverket hans (1944)
Vinden og treet (1948)
Herman Wildenvey: poeten, kunstneren (1952)


=== Hørespill ===
Far, jeg har syndet (1948)
I natt kom våren (1950)
Portretter av den døde (1956)
Gjensyn i mørke (1970)


== Kilder ==
Fødselsdato og -år: Merkedager : fødselsdager, stiftelsesdatoer, begivenheter s. 7


== Eksterne lenker ==

(no) Publikasjoner av Kristoffer Haave i BIBSYS
Strathclyde Police

Strathclyde Police var en regional britisk politistyrke med ansvar for det skotske regionene Argyll and Bute, City of Glasgow, East Ayrshire, East Dunbartonshire, East Renfrewshire, Inverclyde, North Ayrshire, North Lanarkshire, Renfrewshire, South Ayrshire, South Lanarkshire og West Dunbartonshire. Den hadde navn etter den eldre regionen Strathclyde.
Den var den største av de skotske politistyrkene, og en av de største i Storbritannia. Geografisk dekket den Storbritannias tredje største politiregion, etter Northern Constabulary og Police Service of Northern Ireland.
Styrken ble overvåket av Strathclyde Police Authority, som hadde medlemmer fra samtlige regioner.
Simon Wright Hofgaard

Simon Wright Hofgaard (født 7. juni 1843 i Son, død 1. april 1908) var en norsk skolemann og lærebokforfatter. Han var lærer ved Aars og Voss' skole i Kristiania, og skrev en rekke lærebøker i norsk, tysk, norrønt og latin. I samarbeid med Jacob Jonathan Aars og Moltke Moe la han i 1898 også frem et omstridt rettskrivningforslag. Dette forslaget var en forløper for den senere rettskrivningsreformen av 1907.
Han var gift med sin kusine Ida Mathilde Aars, søster til skolegrunnleggeren Jacob Jonathan Aars. Simon og Idas datter Kathrine Hofgaard ble gift med høyesterettsadvokat og statsminister Otto B. Halvorsen.


== Verker ==
Om en del retskrivnings- og sprogspørsmål (med Jonathan Aars og Moltke Moe, 1898) [1]
Norske retskrivnings-regler (med Jonathan Aars, 1907) [2]
En liten norsk grammatik (1907, 1909) [3]


== Referanser ==


== Eksterne lenker ==
(no) Publikasjoner av Simon Wright Hofgaard i BIBSYS
Maurvangen

Maurvangen er en campingplass ved Øvre Sjodalsvatnet og kort avstand til Gjendesheim.  
Maurvangen har plasser til campingvogn, bobil, telt og har 26 hytter.  
Det er også en liten butikk som selger jaktkort og fiskekort og restaurant som serverer hjemmelaget mat. Maurvangen er eid og drevet av familien Moen som er fra Vågå. 
På plassen er det serviceanlegg med dusj, wc, sauna, vaskemaskin, tørketrommel, og tørkerom 


== Eksterne lenker ==
Maurvangen hjemmeside
Leirskarddalen

Leirskarddalen (sørsamisk: Laajroedurrie) er en dal i Hemnes kommune i Nordland. Den begynner rett ved tettstedet Korgen og strekker seg i retning øst-sørøst helt inn til fjellmassivet Okstindan. Gjennom dalen renner Leirelva.Dalen er et mye brukt utgangspunkt for turer innover mot tindene, som man i godvær kan se som to snødekte horn i enden av dalen. For turer til Okstindbreen som befinner seg mellom Okstindene er Leirskarddalen et ideelt sted å begynne.
Det befinner seg en del gamle gårder i dalen, men det mest interessante er eldhuset på Jamtjorden som ble bygd rundt 1630. På somrene bakes det kamkake etter gammel oppskrift i dette huset.


== Referanser ==
Redruth

Redruth (kornisk: Rysrudh) er en by og et verdslig sogn i Cornwall i England. Den ligger omkring halvannen mil vest for Truro og to mil øst for St. Ives. Befolkningen var på 14 018 ved folketellingen i 2011.


== Beskrivelse ==
Historisk var Redruth en liten markedsby, inntil den begynte å vokse under kobberboomen på 1700-tallet. Gruvedriften i Cornwall var mest fokusert på tinn, mens kobber hadde mindre betydning. Med økt behov for kobber under den industrielle revolusjon ble Redruth, som var omgitt av større kobberforekomster, raskt et av de største og rikeste sentrene for gruvedrift i Storbritannia. Befolkningen steg merkbart i denne perioden.
Mot slutten 1800-tallet importerte Storbritannia det meste av kobberet det var behov for, og gruveindustrien i Cornwall møtte nedgangstider. Mange av gruvearbeiderne emigrerte til Nord- og Sør-Amerika, Australasia og Sør-Afrika. Den siste kommersielle gruven i Cornwall, South Crofty, lå ved Pool mellom Redruth og Camborne. Den ble stengt i mars 1998. Befolkningstallet gikk som følge av nedleggelsene ned, og det verdslige sognet, som omfatter noen områder utenfor selve byen.


== Kjente personer ==
Blant kjente innbyggere finner man William Murdoch (1754–1839) som var en av pioner innenfor gassdrevet belysning. Han bodde i Redruth fra 1792, og skal ha brukt gassbelysning i huset sitt, noe som er et av de første eksemplene på slik bruk av gass. Skuespilleren Kristin Scott Thomas og trommeslageren Mick Fleetwood fra Fleetwood Mac ble født i Redruth, mens forfatteren og komikeren Rory McGrath vokste opp og gikk på skole der.


== Referanser ==


== Eksterne lenker ==
(en) Redruth – kategori av bilder, video eller lyd på Commons 
(en) Redruth – galleri av bilder, video eller lyd på Commons 
Redruth OCS
BBC Nation on Film
Redruth Genealogy On Line Arkivert 22. desember 2015 hos Wayback Machine.
Cornwall Record Office Online Catalogue for RedruthArkivert 3. mars 2016 hos Wayback Machine.
CPR Regeneration Arkivert 11. november 2006 hos Wayback Machine.
Redruth i Open Directory Project
Tayside Police

Tayside Police var en regional britisk politistyrke med ansvar for de skotske regionene Angus, City of Dundee og Perth and Kinross. Den hadde navn etter den tidligere regionen Tayside.
Styrken ble opprettet 16. mai 1975, i forbindelse med reformen av lokalstyret i Skottland, ved sammenslåing av Perth and Kinross Constabulary, Angus Constabulary og City of Dundee Police.
Luke Walton

Luke Theodore Walton (født 28. mars 1980, San Diego) er en amerikansk profesjonell basketball trener og tidligere spiller som er hovedtrener for Sacramento Kings  i National Basketball Association (NBA). Han spilte 10 sesonger i NBA som forward, og vant to NBA mesterskap med Los Angeles Lakers. Han har også spilt for Portland Trail Blazers. Han vant også en tittel som assistent-trener med Golden State Warriors, og var hovedtrener for Los Angeles Lakers fra 2016 til 2019.Han er 2,03 meter høy og veier 105 kilo.


== Referanser ==


== Eksterne lenker ==
(en) Luke Walton – eurobasket.com 
(en) Luke Walton – Basketball-Reference.com 
(en) Luke Walton – Basketball-Reference.com (trener)
NRK P3

NRK P3 (tidligere kalt Petre) er NRKs tredje radiokanal. Kanalen hadde sin første sending 2. oktober 1993 og har ungdom (15 til 29 år) som målgruppe. Kanalen drev også den nettbaserte TV-kanalen NRK P3TV.
Daniel Ramberg er fungerende P3-redaktør, og Ida Eline Tangen er musikksjef.


== Musikksjefer ==
Nils Heldal
Marius Lillelien (1998–2002)
Håkon Moslet (2002–2009)
Mats Borch Bugge (2009–2018)
Ida Eline Tangen (2019–)


== NRK P3TV ==
NRK P3TV var en nettbasert TV-kanal og en del av NRK P3 på NRKs internettportal p3.no. Kanalen startet 7. juni 2007 igjen 7. juni 2018 og sendte hovedsakelig musikkvideoer, konsertopptak og annet musikkstoff. I tillegg ble det vist innslag produsert av P3s programredaksjoner og klipp fra NRKs arkiv. Kanalen ble også brukt til direkteoverføring i forbindelse med arrangementer som Øyafestivalen, Hovefestivalen og Alarmprisen. 
I dag er navnet lagt vekk, og videoinnholdet på nettsiden til kanalen presenteres under fanen P3.no uten en egen kanalidentitet.


== Eksterne lenker ==
Offisielt nettsted 
(en) NRK P3 – kategori av bilder, video eller lyd på Commons 
Viktig melding lytt på radio. Fjernsynsprogram laget i forbindelse med trekanalsomleggingen
Machapuchare

Machapuchare er et markant fjell sentralt i Annapurna-massivet i Nepal. Den 6 993 meter høye toppen har en dramatisk og spektakulær form, og har på grunn av dette fått tilnavnet «Nepals Matterhorn».
Machapuchare er et hellig fjell for lokalbefolkningen, og er derfor stengt for klatrere. Derfor har toppen aldri blitt besteget. Den første og eneste kjente ekspedisjon på fjellet ble gjennomført av et britisk klatrelag i 1957. Klatrerne snudde 50 meter under toppen av respekt for fjellets religiøse status.
Astrid Jakobsen

Til artikkel om skiløperen Astrid Uhrenholdt Jacobsen.Astrid Jakobsen  (født 1981) er en norsk lokalpolitiker for Senterpartiet. Hun er varaordfører i Osen kommune fra 2011. Hun er medlem av fylkesstyret for Senterpartiet i Trøndelag.


== Referanser ==
Seán Kelly

For det nordirske IRA-medlemmet, Sean Kelly (IRA).Seán Kelly (irsk: Seán Ó Ceallaigh) er en tidligere proffsyklist. Kelly var en av de mest suksessfulle syklistene på 1980-tallet, og en av de beste klassiker-rytterne verden har sett. Blant hans meritter finner vi en Grand Tour-seier, ni klassiker-seire og syv seire på rad i Paris-Nice.


== Meritter ==


== Referanser ==


== Eksterne lenker ==
(en) Offisielt nettsted 
(en) Sean Kelly – kategori av bilder, video eller lyd på Commons 
(de) Seán Kelly – Munzinger Sportsarchiv 
(en) Seán Kelly – ProCyclingStats 
(en) Seán Kelly – Cycling Archives 
(en) Seán Kelly – CycleBase 
(en) Seán Kelly – TheSports.org
Port of Tilbury Police

Port of Tilbury Police er en liten, spesialisert britisk politistyrke med ansvar for den del av London havn som ligger i Tilbury i Essex. Dette er den største delen av havneområdet som er underlagt Port of London Authority.
Tjenestemennene er underlagt Port of London Act, som gir full politimyndighet innenfor havneområdet, og rett til å forfølge mistenkte inn i andre områder. Alvorlige forbrytelser blir etterforsket av områdets regionale styrke, Essex Police.
Gbarnga

Gbarnga er en by i Bong i Liberia. Den er landets nest største by, etter hovedstaden Monrovia. Under den liberiske borgerkrigen var byen base for Charles Taylors National Patriotic Front of Liberia.
York Minster Police

York Minster Police er en svært liten og spesialisert britisk politistyrke med ansvar for katedralen York Minster og området i umiddelbar nærhet.
Tjenestemennene har full politimyndighet innenfor dette området. De har kontinuerlig assistanse fra den regionale styrken North Yorkshire Police. Alvorlige forbrytelser innenfor styrkens område blir etterforsket av det regionale politiet.
Årsaken til at katedralen har en egen politistyrke er at den inntil 1839 var en liberty, unntatt fra byens administrasjon. Det har vært egne konstabler der i svært lang tid, men det var etter brannen i 1829 at man formaliserte ordningen.


== Eksterne lenker ==
Om styrken på York Minsters hjemmeside
Martham Broad

Martham Broad er en innsjø og nasjonal naturreservat; ved elven Thurne i Norfolk. Den er lokalisert nær 2 km nord for landsbyen Martham. Stedet består egentlig av to grunne innsjøer, delt av den seilbare elven Thurne, foruten lavtliggende myrer, siv og våtmark, omtrentlig 590 000 m² av åpent vann. Naturreservatet har hekkende fugler, blant annet rørdrum, skjeggmeis, makrellterne, og sivhauk.


== Referanser ==
Belfast International Airport Constabulary

Belfast International Airport Constabulary er en liten, spesialisert britisk politistyrke med ansvar for Belfast International Airport i Nord-Irland. 
Tjenestemennene har politimyndighet på flyplassområdet, noe som er definert i forskriften Airport (Northern Ireland) Order 1994. Alvorlige forbrytelser blir etterforsket av den regionale politistyrken, Police Service of Northern Ireland.
Martham

Martham er en landsby og et verdslig sogn i distriktet Great Yarmouth i Norfolk i England. Den ligger i Broads National Park. Innbyggertallet i 2001 var 3126. Nærmeste byer er Great Yarmouth, som ligger 15 km sørøst for Martham, og Norwich som ligger 30 km sørvest. I henhold til folketellingen i 2011 har landsbyen og sognet en befolkning på 3 569 innbyggere.Landsbyen har flere georgianske hus, en stor landsbypark (village green) og to andedammer. I nærheten av den anglikanske sognekirken St Mary's går veien Ferrygate Lane til Martham Ferry hvor en uvanlig flytende svingbro krysser elven Thurne. Broen fører til øya Heigham Holmes som er et naturreservat og som kun er tilgjengelig for folk flest ved særskilte anledninger.


== Referanser ==


== Eksterne lenker ==
(en) Martham – kategori av bilder, video eller lyd på Commons

Martham Parish Council
«Martham», Genuki Norfolk
Biologisk klokke

Biologisk klokke (eller indre klokke) er et uttrykk som blir brukt både i dagligdags samtale og forskningsrelatert sammenheng.  Brukt om mennesker, har det to helt forskjellige betydninger, og sammenblanding av disse kan skape misforståinger.


== Biologi ==
Biologisk klokke har med døgnrytmen og andre biologiske rytmer å gjøre, med perioder opptil et år.  Den primære klokken i bl.a. pattedyr er nucleus suprachiasmaticus i hypothalamus, og det finnes også perifere klokker i ulike organ og helt ned til celle-nivå.


== Psykologi ==
Biologisk klokke kan antyde en nærmest instinkt- og kroppsrelatert følelse eller fornemmelse som har med kroppens intuitive alder å gjøre. Uttrykket brukes spesielt ofte i forbindelse med kvinners behov for å føde barn før det er for sent.


== Eksterne lenker ==
«Den biologiske klokken», Forskning.no 7. april 2004
«Vårt innebygde urverk», Forskning.no 25. januar 2003